Klokken kvart over tre natten til fredag blev der ringet 112, da et par i Øster Assels på Mors vågnede op til røg, der kom fra store flammer i deres køkken. Parret, der boede til leje i huset, kunne ikke komme hen til deres hoveddør på grund af flammerne, så de måtte finde en anden vej. - Køkkenet var fuldstændigt overtændt, så de måtte tage deres to hunde og flygte ud på en tilbygning, forklarer vagtchef Ole Vanghøj fra Midt- og Vestjyllands Politi. Både parret og deres to hunde kom uskadte fra branden, men køkkenet brændte fuldstændigt ned. Vagtchefen fortæller, at brandårsagen endnu er ukendt, og at politiet vil undersøge det i løbet af formiddagen.

Referat:
Køkkenet var fuldstændigt overtændt, så beboerne i huset måtte finde en anden vej ud.